CELEX: 32022R0083
Language: lv
Date: 2022-01-16 00:00:00
Title: Komisijas Īstenošanas regula (ES) 2022/83 (2022. gada 16. janvāris) par atsevišķu preču klasifikāciju kombinētajā nomenklatūrā

21.1.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 14/1
               
            
         KOMISIJAS ĪSTENOŠANAS REGULA (ES) 2022/83
         (2022. gada 16. janvāris)
         par atsevišķu preču klasifikāciju kombinētajā nomenklatūrā
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 952/2013 (2013. gada 9. oktobris), ar ko izveido Savienības Muitas kodeksu (1), un jo īpaši tās 57. panta 4. punktu un 58. panta 2. punktu,
         tā kā:
         
                     (1)
                  
                  
                     Lai nodrošinātu Padomes Regulai (EEK) Nr. 2658/87 (2) pievienotās kombinētās nomenklatūras vienveidīgu piemērošanu, nepieciešams pieņemt noteikumus par šīs regulas pielikumā minēto preču klasifikāciju.
                  
               
                     (2)
                  
                  
                     Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.
                  
               
                     (3)
                  
                  
                     Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.
                  
               
                     (4)
                  
                  
                     Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Regulas (ES) Nr. 952/2013 34. panta 9. punktu. Būtu jānosaka, ka minētais laikposms ir trīs mēneši.
                  
               
                     (5)
                  
                  
                     Šajā regulā paredzētie pasākumi ir saskaņā ar Muitas kodeksa komitejas atzinumu,
                  
               IR PIEŅĒMUSI ŠO REGULU.
         
            1. pants
            Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
         
         
            2. pants
            Saistošo izziņu par tarifu, kas neatbilst šīs regulas noteikumiem, saskaņā ar Regulas (ES) Nr. 952/2013 34. panta 9. punktu var turpināt izmantot trīs mēnešus no šīs regulas spēkā stāšanās dienas.
         
         
            3. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2022. gada 16. janvārī
            
               
                  Komisijas vārdā –
               
               
                  Nodokļu politikas un muitas savienības
               
               
                  ģenerāldirektorāta ģenerāldirektors
               
               Gerassimos THOMAS
            
         
         
            (1)  OV L 269, 10.10.2013., 1. lpp.
         
         
            (2)  Padomes Regula (EEK) Nr. 2658/87 (1987. gada 23. jūlijs) par tarifu un statistikas nomenklatūru un kopējo muitas tarifu (OV L 256, 7.9.1987., 1. lpp.).
      
      
         
            PIELIKUMS
            
                        Preču apraksts
                     
                     
                        Klasifikācija
                        (KN kods)
                     
                     
                        Pamatojums
                     
                  
                        (1)
                     
                     
                        (2)
                     
                     
                        (3)
                     
                  
                        Riņķa formas izstrādājumi, kuri sastāv no cilindriska adīta elastīga auduma (sintētiskās šķiedras savienojumā ar gumijas pavedieniem) un kuru diametrs ir aptuveni 4,5 cm un platums aptuveni 2 cm (nesarullētā veidā).
                        Minētie izstrādājumi ir adīti cilindriskā formā un sagriezti noteiktā (iepriekš ieprogrammētā) platumā (2 cm).
                        Pateicoties elastīgajā audumā esošajiem gumijas pavedieniem, izstrādājumu malas rullējas uz augšu un tādējādi izstrādājumi iegūst matu saites formu un ir gatavi lietošanai.
                        Sk. attēlus  (*1).
                     
                     
                        6117 80 10 
                     
                     
                        Klasifikācija noteikta, ievērojot 1. un 6. vispārīgo kombinētās nomenklatūras interpretācijas noteikumu, XI sadaļas 7. piezīmes b) punktu un 10. piezīmi un KN koda 6117 , 6117 80  un 6117 80 10  formulējumu.
                        Pabeigtie izstrādājumi ir izgatavoti, adot audumu cilindriskā formā un sagriežot to noteiktā platumā, lai iegūtu elastīgu lietošanai gatavu riņķi (sk. XI sadaļas 7. piezīmes b) punktu).
                        Ņemot vērā, ka minētie izstrādājumi ir tekstilmateriāli, tie ir uzskatāmi par gataviem trikotāžas apģērba piederumiem tāpat kā, piemēram, apdarinātas šalles, lakati, mantiļas, kaklasaites un tauriņi. Turklāt XI sadaļas 10. piezīmē elastīgie materiāli, kas sastāv no tekstilmateriāliem savienojumā ar gumijas pavedieniem, ir klasificēti minētajā sadaļā.
                        Klasificēšana pozīcijā 9615  nav iespējama, jo šīs pozīcijas izstrādājumi parasti ir izgatavoti no plastmasas, ziloņkaula, kaula, ragiem, bruņurupuču bruņām, metāla utt. (sk. arī Harmonizētās sistēmas pozīcijas 9615  skaidrojuma 3. punktu un kombinētās nomenklatūras pozīcijas 9615  skaidrojumu).
                        Tāpēc šie izstrādājumi ir klasificējami ar KN kodu 6117 80 10  kā gatavi trikotāžas apģērba piederumi, elastīgi vai gumijoti.
                     
                  
               
            
               (*1)  Attēli pievienoti tikai informācijai.